# **DECIZIA ETAPEI DE ÎNCADRARE**

## Nr. din .01.2020

Ca urmare a solicitării de emitere a acordului de mediu adresate de **SC Hidroenergie Ro Water SRL**, cu sediul în mun. Timişoara, str. Piaţa Alex Mocioni, nr. 6, judeţul Timiş, înregistrată la APM Suceava cu nr. 16034 din 10.12.2020, în baza:

**Legii nr. 292/2018** privind evaluarea impactului anumitor proiecte publice şi private asupra mediului;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei Comisiei de Analiză Tehnică din data de 13.01.2020, că proiectul **“Ocupare temporară a unor suprafeţe de teren din fond forestier pentru realizarea proiectului *Modernizare centrală hidroelectrică şi a componentelor acesteia-CHEMP Barnar”*** propus a fi amplasat în oraşul Broşteni, sat Holda, jud. Suceava nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele pe baza cărora s-a stabilit neefectuarea evaluării impactului asupra mediului sunt următoarele:

**a)**- *dimensiunea şi concepţia întregului proiect-* proiectul se încadrează în prevederile Legii nr. 292/2108 privind evaluarea impactului anumitor proiecte publice şi private asupra mediului anexa 2, pct. 13, lit. a;

**Caracteristicile proiectului**

* Proiectul **”Ocupare temporară a unor suprafețe de teren din fond forestier pentru realizarea proiectului \*Modernizare centrala hidroelectrica si a componentelor acesteia – CHEMP Barnar\* ”** constă în modernizarea centralei hidroelectrice și a componentelor acesteia – CHEMP Barnar, prin creşterea siguranţei în exploatare şi a eficienţei centralei hidroelectrice prin realizarea unor lucrări de reparație și modernizare a centralei hidroelectrice şi a componentelor acesteia. Lucrările constau în realizarea unor reparaţii la structurile de beton din cadrul amenajării (captare, bazin compensator, conducta de aducţiune), reabilitarea și modernizarea echipamentelor hidromecanice de la captări (grătar, vane), montarea unor sisteme de monitorizare a debitelor de servitute și uzinate. Lucrarile prevazute pentru ocuparea temporara a unor suprafete de teren din fond forestier pentru realizarea proiectului \*Modernizare centrala hidroelectrica si a componentelor acesteia – CHEMP Barnar\* constau în asigurarea unei cai de comunicatii prin fibra optica intre centrala si captare, precum si alimentarea cu energie electrica a captarii prin intermediul unei linii electrice subterane de 400 V care porneste din partea de servicii proprii ale agregatului.
* Alimentarea cu energie electrica a captarii

Pentru realizarea solutiilor propuse este necesara alimentarea cu energie electrica a zonei captarii si a bazinului compensator. In acest sens, se va realiza o linie electrica subterana (LES) care va porni de la cladirea centralei si va ajunge la bazinul compensator si apoi la captare. Pentru pozarea cablului se va realiza o sapatura de aprox. 0,5 m latime si aprox. 1,1 m adancime. Terenul necesar pentru realizarea acestei operatii se va scoate temporar din fondul forestier, reprezentand drum forestier si fond forestier in zona unde este amplasata conducta fortata, si avand o suprafata estimata de aprox. 0,4007 ha.

* Asigurarea unei comunicatii prin fibra optica intre CHEMP Barnar si captare

Pentru asigurarea unei automatizari avansate a echipamentelor hidromecanice precum si a capacitatii de productie a energiei electrice, este necesara asigurarea unei cai de comunicatii prin fibra optica intre captare si cladirea centralei. Fibra optica va asigura comunicatia pentru partea de senzori de nivel, sistemului de masurare a debitului de servitute, precum si pentru manevrarea vanelor si a masinii de curatat gratarele din cadrul bazinului compensator.

Fibra optica va fi amplasata langa linia electrica subterana, suprafata ocupata temporar de aceasta din fondul forestier fiind inclusa in suprafata totala de 0,4007 ha**.**

**b**) *cumularea cu alte proiecte existente şi/sau aprobate*:- nu este cazul.

**c)** *utilizarea resurselor naturale, în special a solului, a terenurilor, a apei şi a biodiversităţii*: se vor utiliza materiale locale.

**d**) *cantitatea şi tipurile de deşeuri generate/gestionate*: deşeurile menajere şi reciclabile, vor fi stocate selectiv şi predate către societăţi autorizate din punct de vedere al mediului pentru activităţi de colectare/valorificare/eliminare;

**e)** *poluarea şi alte efecte negative*: în perioada lucrărilor de execuţie zgomotul va fi generat de utilajele şi mijloacele de transport, nefiind afectate zonele locuite;

**f)** *riscurile de accidente majore şi/sau dezastre relevante pentru proiectul în cauză, inclusiv cele cauzate de schimbările climatice, conform cunoştinţelor ştiinţifice*: pe perioada execuţiei şi funcţionării obiectivului este redus, nu se utilizează substanţe periculoase, alimentarea utilajelor cu carburanţi se face numai la staţiile de distribuţie carburanţi autorizate.

**g)** *riscurile pentru sănătatea umană*: nu este cazul.

**2. Localizarea proiectului**

a) *utilizarea actuală şi aprobată a terenurilor*: teren fond forestier, căruia nu I se va schimba utilizarea actuală.

b) *bogăţia, disponibilitatea, calitatea şi capacitatea de regenerare relative ale resurselor naturale ( inclusive solul, terenurile, apa şi biodiversitatea) din zonă şi din subteranul acesteia*: nici unul din criteriile enumerate nu vor fi afectate de implementarea proiectului propus.

c) *capacitatea de absorbţie a mediulu naturali,acordându-se o atenţie specială următoarelor zone*:

i) zonele umede, zone riverane, guri ale râurilor – nu este cazul;

ii) zonele costiere şi mediul marin – nu este cazul;

iii) zonele montane şi forestiere – nu este cazul;

iv) arii naturale protejate de interes naţional, comunitar, internaţional – nu este cazul;

v) zone clasificate sau protejate confrom legislaţiei în vigoare: situri Natura 2000 desemnate în conformitate cu legislaţia privind regimul ariilor naturale protejate, conservarea habitatelor naturale, a florei şi faunei sălbatice; zonele prevăzute de legislaţia privind aprobarea Planului de amenajare a teritoriului naţional-Secţiunea a-III-a zone protejate, zonele de protecţie instituite conform prevederilor legislaţiei din domeniul apelor, precum şi a celei privind caracterul şi mărimea zonelor de protecţie sanitară şi hidrogeologică: nu este cazul.

vi) zonele în care au existat deja cazuri de nerespectare a standardelor de calitate a mediului prevăzute de legislaţia naţională şi la nivelul Uniunii Europene şi relevante pentru proiect sau în care se consideră că există astfel de cazuri – nu este cazul;

vii) zonele cu o densitate mare a populaţiei – nu este cazul;

viii) peisaje şi situri importante din punct de vedere istoric, cultural sau arheologic – nu este cazul;

**3. Tipurile şi caracteristicile impactului potenţial**

a). *importanţa şi extinderea spaţială a impactului (zona geografică şi dimensiunea populaţiei care poate fi afectată)* – lucrările nu vor avea un impact negativ semnificativ asupra factorilor de mediu şi nu vor crea un disconfort pentru populaţie pe perioada execuţiei lucrărilor sau în funcţionare ulterioară;

b) *natura impactului*- va fi cauzat de lucrările de terasamente şi construcţii, cu un impact redus asupra mediului,

c)*. natura transfrontieră a impactului* – lucrările propuse nu au efecte transfrontieră;

d*). intensitatea şi complexitatea impactului* - impactul va fi redus, atât pe perioada execuţiei proiectului, cât şi în perioada de funcţionare.

e). *probabilitatea impactului* – impact redus, pe perioada de execuţie şi în perioada de funcţionare a obiectivului;

f). *debutul, durata, frecvenţa şi reversibilitatea preconizate ale impactului* – impact redus, pe perioada de execuţie şi în perioada de funcţionare a obiectivului, cu reversibilitate certă;

g).*cumularea impactului cu impactul altor proiecte existente şi/sau aprobate*- în zona respectivă nu sunt în aprobare sau aplicare alte proiecte cu impact semnificativ care să cumuleze impactul cu cel produs de proiectul propus;

h). *posibilitatea de reducere efectivă a impactului-* prin utilizarea de tehnologii curate, cu impact cât mai redus asupra factorilor de mediu şi asupra populaţiei;

II. Motivele pe baza cărora s-a stabilit necesitatea neefectuării evaluării adecvate sunt următoarele:

- nu este cazul, amplasamentul proiectului nefiind situat în arii naturale protejate;

III. Motivele pe baza cărora s-a stabilit necesitatea neefectuării evaluării impactului asupra corpurilor de apă: nu este cazul.

**Condiţiile de realizare a proiectului**:

1. În procesul de execuţie nu se utilizează instalaţii speciale care să necesite dezafectarea lor la finalizarea lucrarilor. Cea mai mare parte a lucrărilor se vor executa în perimetrul obiectivelor existente care se înscriu în limitele de proprietate ale deţinătorului. Pe porţiunile îngropate ale conductei, la care se intervine, se va reface zona şi se va aduce la stadiul iniţial. Construcţiile provizorii pentru organizarea de şantier sunt amplasate in incinta CHEMP Barnar, urmând să fie dezmembrate şi terenul curăţat şi redat mediului înconjurător numai după finalizarea tuturor activităţilor de protecţie a zonei. Suprafeţele de teren care vor fi scoase din fondul forestier, vor fi aduse la starea iniţială în conformitate cu prevederile legale din codul silvic.
2. Se vor respecta cu stricteţe limitele şi suprafeţele destinate organizării de şantier, a modului de depozitare a materialelor de construcţie şi a rutelor alese pentru transport;
3. Se vor lua măsuri tehnice şi organizatorice pe toată perioada de desfăşurare a lucrărilor pentru a nu afecta factorii de mediu, sănătatea şi confortul populaţiei din zona respectivă;
4. Întreţinerea şi reparaţia utilajelor şi mijloacelor de transport folosite la lucrări se va face în unităţi specializate;
5. Se vor amenaja locuri de stocare, în condiţii de siguranţă pentru mediu şi sănătatea umană, a deşeurilor ce vor rezulta din executarea lucrărilor de construcţii-montaj şi se va asigura gestionarea corespunzătoare a acestora, în conformitate cu prevederile Legii 211/2011 privind regimul deşeurilor. Deşeurile reciclabile, colectate pe categorii conform prevederilor legale, se vor valorifica către firme specializate. Deşeurile menajere se vor colecta şi preda către operatorii locali de salubritate autorizaţi.
6. La finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

**DIRECTOR EXECUTIV,**

**Maria Mădălina NISTOR**

|  |  |
| --- | --- |
| **Şef Serviciu**  **Avize, Acorduri, Autorizaţii, Adina HOBJILĂ** | **Şef Serviciu**  **Calitatea Factorilor de Mediu, Anca IONCE** |
| **Întocmit, cons. Doru COJOCARU** |  |